**NYEREMÉNYJÁTÉK SZABÁLYZAT**

**Haas Natural „Adventi naptár” nyereményjáték**

**I. A Játékszabályzat hatálya**

A jelen nyereményjáték szabályzatot (a továbbiakban: Szabályzat) az „Ed.Haas Hungaria Kft.” (székhelye: 9024 Győr, Táncsics M. u. 19.; cégjegyzékszáma: 08 09 002184, nyilvántartja a Fővárosi Törvényszék Cégbírósága, adószáma: 10259786208), mint a nyereményjáték szervezője (a továbbiakban: Szervező), illetve a Positive by Hinora Group Kft. (székhelye: 1062 Budapest, Délibáb utca 29. cégjegyzékszáma: 01-09-739724), mint a Játék lebonyolítója (továbbiakban: Lebonyolító) adta ki a megrendezésre kerülő Haas Natural „**Adventi naptár**” nyereményjátékra vonatkozóan (a továbbiakban: Játék). A Játék a Lebonyolító által üzemeltetett Facebook oldalon, <https://www.facebook.com/haasnatural/> címen érhető el.

Jelen Szabályzat hatálya a Szervező által meghirdetett Játékra terjed ki, valamint azokra a résztvevőkre (a továbbiakban: Résztvevő), akik a jelen Szabályzatban meghatározott feltételeknek megfelelően részt vesznek a Játékban.

A Résztvevő a Játékban való részvétellel maradéktalanul elfogadja a jelen Szabályzat feltételeit, beleértve az adatkezelési rendelkezéseket is. A Résztvevő tudomásul veszi, hogy a Játékban való részvétel előtt az ő kötelessége előzetesen tájékozódni a Játékszabályzat rendelkezéseiről, ennek elmulasztására kötelezettségek keletkeztetése vagy előnyök szerzése végett nem hivatkozhat.

Amennyiben a Résztvevő a jelen Szabályzatban foglalt feltételekkel nem ért egyet, vagy az abban előírt feltételeknek nem felel meg, a Játékban nem jogosult részt venni.

**II. A Játékban részt vevő személyek**

II.1. Lebonyolító a Játékot a Facebook Rajongói oldalon meghirdetett posztban (a továbbiakban: **Poszt**) teszi közzé. Lebonyolító az adott Játék időtartamáról és konkrét feltételeiről az adott Posztban tájékoztatja a Rajongói oldal tagjait.

A Nyereményjátékban azok vehetnek részt, akik betöltötték 18. életévüket, érvényes regisztrációval rendelkeznek a <https://facebook.com> weboldalon, valamint a Nyereményjáték időtartama alatt kommentelnek a jelen Szabályzatban meghatározottak szerint (továbbiakban: **Felhasználó**). A Nyereményjátékban való részvételhez a Felhasználónak a Szervezők által megadott játékposzt alá kommentben el kell küldeniük a kérdésre feltett választ. A Nyereményjátékban való részvétel, azaz a komment közzététele a jelen Játékszabályzat automatikus elfogadását jelenti, amely írásbeli formának minősül.

II.2. A Játékban kizárólag magyarországi lakó- vagy tartózkodási hellyel, valamint a magyar hatóságok által kiállított érvényes személyazonosító igazolvánnyal rendelkező, 18. életévét betöltött magyar állampolgár a II.5 pontban meghatározott személyek körébe nem eső, cselekvőképes természetes személy (a továbbiakban: **Játékos**) vehet részt, aki

* a Szervező által közzétett Posztban meghirdetett feladatnak megfelelően eleget tesz, továbbá
* hozzájárul ahhoz, hogy Szervező, illetve Lebonyolító a Játékban való részvétellel a Facebookra történt regisztrációja során rendelkezésre bocsátott adatait (teljes név, Facebook ID, profilkép) majd később – nyertesség esetén – szükséges adatait (lakcím, telefonszám, e-mail cím, valamint a Játékos által benyújtott Pályázat tartalmát (hozzászólás) az adott Játékkal összefüggésben kezelje, és
* a részvétellel a jelen szabályzatban (a továbbiakban: **Játékszabályzat**) írt valamennyi feltételt elfogadja (a továbbiakban együtt: **Pályázat**).

II.3. A részvétel feltétele továbbá, hogy a Résztvevő a jelen Szabályzatot, valamint Adatkezelési tájékoztatót elfogadja, és hozzájáruljon személyes adatai Adatkezelési tájékoztatóban meghatározottak szerint történő kezeléséhez.

II.4. A Játékban való részvételnek nem feltétele pénz fizetése, vagyoni érték nyújtása, vagy a Szervező bármely szolgáltatásának, termékének ellenérték fejében történő megvásárlása. Mindezek alapján a Játék tétfizetéshez nem kötött, így nem tartozik a szerencsejáték szervezéséről szóló 1991. évi XXXIV. törvény hatálya alá. A játék nem minősül bejelentés-, vagy engedélyköteles szerencsejátéknak.

A Szervező a részvételt ezen túlmenően további adatok megadásához kötheti. Az adatkezelés – az Adatkezelési tájékoztatóban meghatározottak szerint – reklámozási célokat is szolgál. Figyelemmel a fent írtakra, vagyis a szolgáltatás ingyenességére, a reklámozási célú adatkezeléshez való hozzájárulás a részvétel feltétele. A reklámok küldését a Résztvevő utólag megtilthatja.

II.5. A játékban nem vehetnek részt a Szervező és Lebonyolító munkavállalói, a játék szervezésében közreműködő alvállalkozói, megbízottjai, ezek alkalmazottai, valamint a felsorolt személyek Polgári Törvénykönyv szerinti hozzátartozói. A játékból ki vannak zárva továbbá a játék nyereményeit biztosító fél vezető tisztségviselői és a játék megvalósításában résztvevő munkavállalói, valamint ezen személyek Polgári Törvénykönyv szerinti hozzátartozói.

II.6. Egy Résztvevő csak egy alkalommal regisztrálhat. A részvétel további feltétele, hogy a Résztvevő által megadott adatok valósak legyenek. A Szervező fenntartja a jogot adategyeztetésre, a Résztvevő által megadott elérhetőségeken.

A Szervező a Játékból kizárhatja azokat a Résztvevőket, akik:

* a regisztráció során valótlan adatokat adnak meg;
* többször regisztrálnak a játékra;
* más személy adatait felhasználva regisztrálnak;
* a jelen játékban, a Szervező, vagy partnere által szervezett bármely játékban, promócióban visszaélést követnek el;
* a Szervezőt, vagy a Lebonyolítót bármely módon megkárosítják, vagy erre törekszenek;
* nyerési esélyeiket tisztességtelen eszközökkel növelik, ennek érdekében bármilyen informatikai visszaélést követnek el;
* nyerési esélyeik, vagy nyereményeik növelése érdekében olyan informatikai alkalmazást használnak, amely bármely, a nyerési esélyt növelő cselekményt automatizál;
* bármely más, jogszabályba ütköző módon megkísérlik befolyásolni a játék menetét;
* jelen Szabályzat, vagy az Adatkezelési tájékoztató rendelkezéseit sértik.
* nem felelnek meg a jelen Szabályzatban foglalt követelményeknek, vagy egyébként jogszabályt, más jogát, és/vagy jogos érdekét sérti vagy veszélyezteti, illetve erre nézve alapos gyanú merül fel;

- amelyet a Szervezők ízléstelennek ítélnek;

- közerkölcsöt sért,

- nyíltan szexuális, politikai, illetve pornográf tartalmú.

Szervező és Lebonyolító fenntartja a jogot arra, hogy a kizárásra okot adó eseteket saját belátása szerint bírálja el.

A kizárt felhasználó adatait a Szervező törli, kivéve azon adatokat, amelyek szükségesek az újbóli regisztráció megakadályozásához. A kizárt felhasználó a játékban a későbbiekben nem vehet részt.

**III.** **A Játék időtartama**

A Játék kezdő időpontja magyarországi időszámítás szerint: 2020. december 1.

A Játék záró időpontja magyarországi időszámítás szerint: 2020. december 20.

A Résztvevők a megjelölt kezdő és záró időpontok között tudnak a Játékban részt venni.

**IV. Nyereményjáték menete, nyertesek meghatározása**

IV.1. A Nyereményjáték a Haas Natural Facebook oldalán zajlik.  
A Felhasználó a játékposzt alatt kommentben megadja a feltett kérdésre a választ.

Az internetes oldal megnyitása adatforgalommal járhat, amelynek esetleges költsége a Felhasználót terheli és a költség mértéke függhet a Felhasználó internetszolgáltatójától, a szolgáltatás díjcsomagjától és annak konstrukciójától.

IV.2. Lebonyolító az adott Játék időtartama alatt érvényesen beküldött Pályázatok közül **a véletlenség elve alapján gépi sorsolással, a Commentpicker alkalmazás segítségével választ ki** **minden nap 1 db Pályázatot.**

**A sorsolás időpontjai**12.02. 9:00  
12.03. 9:00  
12.04. 9:00  
12.07. 9:00 (szombat, vasárnapi nyereményjáték sorsolása)  
12.08. 9:00  
12.09. 9:00  
12.10. 9:00  
12.11. 9:00  
12.14. 9:00 (szombat, vasárnapi nyereményjáték sorsolása)  
12.15. 9:00  
12.16. 9:00  
12.17. 9:00  
12.18. 9:00  
12.21. 9:00 (szombat, vasárnapi nyereményjáték sorsolása)

A sorsolás helyszíne: 1062 Budapest, Délibáb utca 29. – a Lebonyolító székhelye.   
A sorsolás nyilvános, de előzetes regisztrációhoz kötött. A részvételi szándékot az info@positive.hu e-mail címen szükséges jelezni.

IV.3. Ha a nyertes a jelen Szabályzatban meghatározott bármely feltételnek nem felel meg, és ezért a Nyereményjátékból kizárásra kerül, továbbá ha a vele való kapcsolatfelvétel sikertelen, illetve ha nem veszi át a nyereményét, akkor Lebonyolító tartaléknyertest választ.

**V. Nyeremények, Nyertesek Értesítése, Nyeremények Átadása**

V.1. **A nyertesek jutalma:** Minden nap kisorsolunk egy **10.000 Ft értékű Haas termékcsomagot** (amelynek tartalma: 5 db Haas Natural Étkezési keményítő 50 g; 1 db Haas Natural Étkezési keményítő 250 g; 25 db Haas Natural Pudingporok (5 féle íz); 1 db Haas Natural Szőlőcukor 330 g; 5 csomag Haas Natural Vanillinukor 4\*8 g; 5 csomag Haas Natural Sütőpor 4\*12 g; 5 csomag Haas Natural Élesztő 3\*7 g; 1 db **Haas póló/kötény/konyharuha**.

V.2. Lebonyolító fenntartja a jogot, hogy az adott Játék időtartama alatt – a Játékosok Facebook Rajongói oldalon keresztül történő előzetes értesítése mellett – a Nyereményeket, valamint a Játékszabályzat tartalmát megváltoztassa, azokat az adott Nyereménnyel egyenértékű más nyereménytárggyal helyettesítse.

V.3. A Nyeremény másra át nem ruházható, és készpénzre nem váltható. **Egy Játékos egy adott Játék teljes időtartama kizárólag 1 darab Nyereményre lehet jogosult.**

V.4. Lebonyolító a Nyeremények nyerteseit legkésőbb az adott sorsolást, illetve nyertes meghatározását követő 5 (öt) munkanapon belül értesíti a Facebook Rajongói oldalon lévő Játék posztjánál beküldött Pályázata alatt (a nyertes teljes neve kerül megjelenítésre) és/vagy üzenetben, amelyhez valamennyi Játékos az adott Játékban való részvétellel kifejezetten hozzájárul (a továbbiakban: **Értesítés**). **A nyertes Játékos a Facebook Rajongói oldalnak küldött Facebook privát üzenetben köteles az Értesítés kézhezvételét követő 1 Szerintem lehet több munkanapon belül visszaigazolni az Értesítést,** valamint a Nyeremény kézbesítéséhez szükséges személyes adatait (teljes név, magyarországi lakcím, telefonszám) pontosan megadni. Amennyiben a nyertes a fenti határidőn belül az Értesítést nem igazolja vissza, vagy a Nyeremény kézbesítéséhez szükséges adatait nem adja meg, úgy a nyertes Játékos Pályázata kizárásra kerül.

V.5. A Nyereményeket a Szervező és/vagy a Lebonyolító postai úton juttatja el az adott nyertesnek a Játékos által az Értesítés visszaigazolásakor megadott magyarországi címére. A Szervező és/vagy a Lebonyolító a Nyeremény kézbesítését egyszer kísérli meg, az adott sorsolástól/nyertes meghatározásától számított 60 naptári napon belül. A nyertes Játékos köteles együttműködni annak érdekében, hogy a Nyeremény átvételére a Magyar Posta érvényes Általános Szerződési Feltételeiben, valamint a postáról szóló 2012. évi CLIX. törvényben foglaltak szerint sor kerüljön. Ha ezen együttműködési kötelezettségének a nyertes nem tesz eleget, és így a nyeremény átadása meghiúsul, úgy ezen körülmény a Szervező, illetve Lebonyolító terhére nem értékelhető. A Szervező a Nyeremény átvételére újabb lehetőséget nem tud biztosítani.

V.6. Szervező kizárja az adott Játékból azt a Pályázatot, amelyre nézve az azt beküldő Játékos részére a Nyereményt azért nem lehet kézbesíteni vagy átadni, mert a Pályázatán vagy az Értesítés visszaigazolásában feltüntetett személyes adatok nem valósak, hiányosak vagy tévesek, vagy a Pályázatot beküldő Játékos egyéb okból nem felel meg a jelen Játékszabályzatban írt személyi feltételeknek. A Játékos téves adatszolgáltatásából eredően a Szervezőt, Lebonyolítót semmilyen felelősség nem terheli.

V.7. A Résztvevőnek lehetősége van eltávolítani magát a Játékból, ehhez leiratkozási szándékát írásban kell jeleznie az info@positive.hu címen, elektronikus levél formájában. Amennyiben a személyes adatok kezelése kapcsán a hozzájárulás visszavonása a Játék Időtartama alatt, illetve a Nyeremények átadása előtt történik, a Játékban a Résztvevő nem vesz részt, illetve a Nyereményre való

**VI. Adózás, költségek**

A Nyereményekhez tartozó esetleges nyereményadó-fizetési kötelezettséget a Szervező viseli. Szervezőt a Nyeremények fentiek szerinti átadásán és adóvonzatuk kiegyenlítésén kívül további kötelezettség nem terheli. A Játék lebonyolításával járó költségeket, valamint a Nyeremények kézbesítésével járó postaköltséget a Szervező viseli. Egyéb esetlegesen felmerülő költségek a Játékost terhelik.

**VII. Egyéb rendelkezések**

Szervező a jelen Szabályzat egyoldalú változtatásának a jogát fenntartja. A Szervező a módosított szabályzatot közzéteszi, a módosítások csak a közzétételt követően hatályosak. A Szervező nem köteles arra, hogy a módosításokról külön értesítést küldjön a Résztvevők részére. A felhasználók adatainak kezelésére külön adatvédelmi tájékoztató vonatkozik, amely elérhető: <http://haas.hu/gluten-stop>

Amennyiben a Játék során visszaélések, vagy olyan magatartás gyanúja merül fel, amely visszaélésre adhat lehetőséget, a Szervező fenntartja a jogot, hogy a Játékot szüneteltesse vagy megszüntesse illetve a visszaélést elkövető személyt a Játékból kizárja. Ilyen esetben a Szervező mindennemű felelősségét kizárja.

A Szervező nem vállal felelősséget azért, ha a Játék időtartama alatt a Szervező weboldala vagy Facebook oldalai technikai okokból időszakosan nem érhető(ek) el. A Résztvevő tudomásul veszi, hogy a Játék technikai infrastruktúrájának tartalma, teljesítménye, üzenet- és adatátviteli, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn kívülálló tényező, mint például (de nem kizárólagosan) kapcsolati hiba, a szerver számítógépek teljesítménye, valamint a biztonságos hálózati kapcsolat fenntartása. A Szervező az e bekezdésben írtakból fakadó mindennemű felelősségét kizárja.

A Szervező nem vállal felelősséget a Résztvevőt ért olyan károkért, kellemetlenségekért, amelyek abból adódtak, hogy a Résztvevő nem a kellő körültekintéssel járt el, valótlan, pontatlan adatokat adott meg, vagy a megadott adatok alapján nem volt elérhető.

A Résztvevők panaszaikkal, kifogásaikkal fordulhatnak közvetlenül a Szervezőhöz, aki minden tőle telhetőt megtesz az esetleges jogsértések megszüntetése és orvoslása érdekében. A Szervező a hozzá benyújtott panaszokat megvizsgálja, és álláspontjáról, megtett intézkedéseiről a Résztvevőt tájékoztatja.

A Résztvevő adatkezeléssel kapcsolatos jogairól az Adatkezelési tájékoztató ad tájékoztatást. A személyes adatok védelmének körén kívül eső panaszaival a Résztvevő fordulhat a hatáskörrel és illetékességgel rendelkező hatósághoz, továbbá igénye érvényesítése érdekében keresetet terjeszthet elő a hatáskörrel és illetékességgel rendelkező bírósághoz. A jelen Játékra és Játékszabályzatra irányadó jog a magyar jog.

Budapest, 2020. november 30.